Cu mușchii încordați și dinții încleștați, președintele Franței se arată lumii în postura de dur. Lovește un sac de box în două fotografii devenite virale. Imaginile au fost publicate de fotograful său oficial, autoarea a numeroase instantanee din culise cu liderului de la Elysee, de multe ori în ipostaze informale. Acum, Macron poartă mănuşi și luptă cu un sac de box. Imaginile care trebuiau să-l flateze au devenit rapid motiv de ironii.
Soazig de La Moissonnière, fotograful oficial al preşedintelui, a distribuit marţi, pe reţelele sociale, două fotografii alb-negru în care şeful statului are mănuşi de box şi priveşte fix sacul de box din faţa sa. Este în mod clar în mijlocul unei sesiuni de box, cu o faţă marcată de efort, cu dinţii strânşi şi muşchii încordaţi, relatează Le Figaro.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Emmanuel Macron este un obişnuit al cluburilor de box, potrivit soţiei sale, Brigitte Macron. De "două ori pe săptămână", ocupantul Palatului Élysée face "45 de minute de antrenament, încălzire, box pentru a face muşchi", potrivit unor declaraţii relatate de Paris Match la 16 noiembrie 2023.
El apăruse deja în echipament de box la începutul acestui an, la 8 ianuarie, cu mănuşile de box pe umăr, într-o scurtă înregistrare video pe contul său de X, cu 200 de zile înainte de ceremonia de deschidere a Jocurilor Olimpice de la Paris.
Fotografii retușate?
"E imaginea virilității, arată ca un adevărat războinic", au scris unele ziare franceze. Însă, imaginile care trebuiau să-l flateze au devenit rapid motiv de ironii.
Unele comentarii de pe reţelele sociale s-au axat pe fizicul musculos al preşedintelui francez, iar mulţi internauţi l-au acuzat pe fotograf că a folosit retuşuri foto pentru a-l face să pară mai impresionant.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Așa că au început să distribuie meme-uri cu Macron-Hulk sau Macron-Popeye.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Alții glumesc că pozează în "Omul puternic al Europei", care se pregătește să se bată cu Vladimir Putin. Asta pentru că fotografiile vin după ce președintele Franței a adoptat un discurs dur împotriva Moscovei.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Emmanuel Macron şi-a făcut un obicei din a publica instantanee ieşite din comun, fie prin intermediari sau nu. În martie 2022, fotograful său publicase deja o imagine foarte comentată care îl arăta pe preşedintele Republicii într-un hanorac la Palatul Élysée, îmbrăcat în blugi şi cu un început de barbă.
"(Fotografiile) fac parte din virilismul neo-populist pe care unii lideri îl îndrăgesc atât de mult astăzi, începând cu maestrul (până acum) al genului, Vladimir Putin", explică Éric Anceau, profesor de istorie contemporană la Universitatea din Lorraine.
Pe de altă parte, Putin, care şi-a validat duminică seara cel de-al cincilea mandat, nu este străin de fotografiile avantajoase care îi scot în evidenţă aptitudinile sportive. El a fost văzut purtând un kimono şi practicând judo - are al 8-lea dan, cel mai înalt nivel în această disciplină -, iar în alte fotografii apare la bustul gol, pescuind sau călărind.